**Primjena nužnih epidemioloških mjera u OŠ Ivana Rabljanina Rab**

Sukladno Odluci o izmjeni i dopuni Odluke o uvođenju nužnih epidemioloških mjera za područje Primorsko-goranske županije od 17.11.2020. i zaključaka Stožera civilne zaštite Grada Raba sa sjednice održane 17.11.2020. godine, naglašavamo nužne epidemiološke mjere koje se odnose na rad naše ustanove:

* Obavezno je pravilno nošenje maski za lice ili medicinskih maski u svim javnim zatvorenim prostorima
* Daje se preporuka da se maske za lice, gdje nije moguće održavanje fizičkog razmaka od najmanje 1,5 m, koriste i na otvorenim prostorima
* Preporuka poslodavcima kod kojih se obavlja rad u zatvorenom prostoru da osiguraju uvjete za održavanje fizičke distance od 2 metra u svim smjerovima uvijek kada je to moguće te provjetravaju prostorije u kojima se radnici zadržavaju
* Daje se preporuka ustanovama da tamo gdje je to moguće ograniče rad sa strankama, a komunikaciju obavljaju bez neposrednog kontakta (telefonski, e-poštom i sl.)
* Preporuka zaposlenicima škola da ne sudjeluju na organiziranim okupljanjima većeg broja osoba
* Daje se preporuka starijim osobama i kroničnim bolesnicima da izbjegavaju mjesta na kojima se okuplja veći broj ljudi

S obzirom da je Škola i školsko dvorište mjesto okupljanja većeg broja osoba i s obzirom da se djeca i odrasli na dvorištu često nalaze u bližem kontaktu od propisanog**, u školskom dvorištu je nužno nositi masku te se preporuča starijim osobama i kroničnim bolesnicima da ne dolaze, a roditeljima i drugim odraslima osobama da se ne zadržavaju u školskom dvorištu.**